

|  |
| --- |
| **Nacionalinės žemės tarnybos**PRIE ŽEMĖS ŪKIO MINISTERIJOS**KAUNO MIESTO skyrius** |
| Kauno miesto savivaldybės administracijosMiesto tvarkymo skyriuiLaisvės al. 96LT−44251 Kaunas |  8SD-  \_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_43-2-50Į 2017-01-25 \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_ |

**DĖL prašymo nagrinėjimo**

Nacionalinės žemės tarnybos prie Žemės ūkio ministerijos Kauno miesto skyrius (toliau – Kauno miesto skyrius) išnagrinėjo Jūsų prašymą dėl sutikimo/neprieštaravimo išdavimo valstybinėje žemėje platinti pravažiavimo kelią iš Kovo 11-osios gatvės ir panaikinti servitutą (tarnaujantį daiktą) UAB „G&J GROUP“ nuosavybės teise valdomame žemės sklype (kadastro Nr. 1901/0113:73) Kovo 11-osios g. 31D, Kauno m (toliau –Žemės sklypas).

Informuojame, kad Kauno miesto teritorijoje esančios laisvos neužstatytos bei rezervuotos miesto reikmėms žemės inventorizacijos klausimams spręsti komisija, į kurios sudėtį įeina ir Kauno miesto savivaldybės administracijos Miesto planavimo ir architektūros skyriaus specialistai, 2017 m. sausio 27 d. pasitarime nagrinėjo klausimą dėl minėto servituto panaikinimo ir nusprendė, kad, atsižvelgiant į tai, kad servitutas (tarnaujantis daiktas) suteikia teisę *mikrorajono gyventojams* naudotis aikštele, esančia Žemės sklype, tai mikrorajono gyventojai turėtų būti viešai informuojami apie jo panaikinimą ir iškėlimą į kitą vietą valstybinėje žemėje. Planuojamų atlikti darbų iniciatoriai turėtų organizuoti susitikimą su mikrorajono gyventojais, pateikti jiems pasiūlymų schemas ir pristatyti planuojamus atlikti darbus. Tik mikrorajono gyventojams susipažinus su numatomais vykdyti darbais ir jiems neprieštaravus servituto panaikinimui, galima bus spręsti klausimą dėl servituto (tarnaujančio daikto) panaikinimo Žemės sklype administraciniu sprendimu.

Atsižvelgiant į tai, kas išdėstyta, Kauno miesto skyrius informuoja, kad neturi teisinio pagrindo tenkinti Jūsų prašymo.

Šis raštas per 20 darbo dienų nuo jo priėmimo gali būti skundžiamas Nacionalinės žemės tarnybos prie Žemės ūkio ministerijos direktoriui Lietuvos Respublikos žemės reformos įstatymo 18 straipsnio ir Išankstinio ginčų nagrinėjimo Nacionalinėje žemės tarnyboje prie Žemės ūkio ministerijos ne teismo tvarka taisyklių, patvirtintų Nacionalinės žemės tarnybos prie Žemės ūkio ministerijos direktoriaus 2010 m. rugsėjo 7 d. įsakymu Nr. 1P-90 „Dėl Išankstinio ginčų nagrinėjimo Nacionalinėje žemės tarnyboje prie Žemės ūkio ministerijos ne teismo tvarka taisyklių patvirtinimo“, nustatyta tvarka.

Skyriaus vedėja Alma Markuckienė

Raselė Domeikienė, tel. 8 706 85 408, el. p. Rasele.Domeikiene@nzt.lt